KARLOVAC – Pogon tvrtke za proizvodnju svijeća RIPS u Karlovcu, koji je u noći između 12. i 13. srpnja u potpunosti izgorio, danas je obišao karlovački župan Ivan Vučić.
Vlasnik tvrtke Zoran Salopek izvjestio je župana i suradnike o za sada poznatim uzrocima požara i pretrpljenoj šteti, kao i o planiranom nastavku proizvodnje te sanaciji uništenog dijela tvrtke. Prema njegovim riječima, u tijeku je sanacija pogona i kupovina rabljenih strojeva, kako bi se osigurao nastavak proizvodnje u privremeno osposobljenoj hali, te da bi se na taj način očuvalo tržište i osigurala radna mjesta za sve zaposlene u ovoj tvrtki.